Document ID: /roh_data/filtered/fineweb-2-filterrobots_roh.jsonl.gz/51668

In impurtant motiv per la digren saja en omaduas baselgias ch'ins possia uschia spargnar taglia. Reducir offertas u stritgar plazzas, quai n'è il mument dentant nagin tema, di Thomas Bergamin, il president da la Baselgia catolica dal Grischun. Il grond problem da la baselgia catolica saja d'insumma chattar spirituals. E quai vala er per la baselgia refurmada. Il criteri il pli impurtant per ils pertschients dad ina plazza saja il dumber da las commembras e dals commembers, di Peter Wydler ch'è actuar da la Baselgia refurmada dal Grischun. Pitschnas raspadas cun pitschens pensums per la reverendessa han difficultads da chattar insatgi, perquai ch'in minipensum na bastia betg per viver.